15 ኒሳን 14 ምሽቱ ሲጀምር ኢየሱስ፣ ሐዋርያቱ በመንግሥቱ ከእሱ ጋር አብረው እንዲገዙ ከእነሱ ጋር ቃል ኪዳን በመግባት ክብር ሰጥቷቸው ነበር። (ሉቃስ 22:28-30፤ ዮሐ. 17:22) በመሆኑም ኢየሱስ፣ ቅቡዓን ተከታዮቹ የሚሆኑትን በሙሉ አስመልክቶ እንዲህ ሲል ጸለየ፦ “አባት ሆይ፣ እነዚህን የሰጠኸኝን በተመለከተ፣ እኔ ባለሁበት እነሱም ከእኔ ጋር እንዲሆኑ እመኛለሁ፤ ይህም ዓለም ከመመሥረቱ በፊት ስለወደድከኝ የሰጠኸኝን ክብር ያዩ ዘንድ ነው።” (ዮሐ. 17:24) የኢየሱስ ሌሎች በጎች፣ ቅቡዓኑ እንዲህ ያለ ሽልማት በማግኘታቸው ይደሰታሉ እንጂ አይቀኑም፤ ይህም በዛሬው ጊዜ በምድር ላይ ባሉት በሁሉም እውነተኛ ክርስቲያኖች መካከል አንድነት እንዳለ የሚያሳይ ተጨማሪ ማስረጃ ነው።